Una cosa molt important en qualsevol empresa que vulgui ser més sostenible és tenir el compromís dels seus líders. Per poder transformar la cultura empresarial, cal que els alts càrrecs s'impliquin i demostrin, amb paraules i fets, la importància d'adoptar estratègies que millorin l'impacte social i mediambiental del negoci.
En l'activitat empresarial, és possible dur a terme accions dirigides a l'estalvi d'energia, al reciclatge de residus, a l'ús d'energies renovables i al disseny de productes i serveis respectuosos amb el medi ambient.
De cara als empleats i empleades, és possible promoure accions de voluntariat que els ajudin a convertir-se en ambaixadors de causes benèfiques amb focus en la sostenibilitat.
Finalment, un cop instaurada una cultura corporativa en què la sostenibilitat sigui un eix fonamental, serà molt important mesurar l'impacte de totes les accions que es duguin a terme.